कल नगर पंचायत लावड़ में रक्षाबंधन मेले के लिये ज़मीन, लाइट, साउंड व टेंट का ठेका नगर पंचायत चेयरपर्सन अनीसा के पति मौ० हारून व कार्यवाहक अधिशासी अधिकारी ए सी जे एम अमिताभ यादव की उपस्थिति में छूटा। सबसे पहले भूमि शुल्क के ठेके के लिये बोली शुरु हुई। पांच लाख से शुरू हुई बोली आखिर में सात लाख इक्कीस हज़ार पर थमी। क़स्बा निवासी आरिफ रिज़वी उर्फ बाबू ने उक्त राशि मे भूमि का ठेका हासिल किया। वही साउंड का ठेका मात्र एक रुपये में मौ० हनीफ व लाइट का ठेका भी सिर्फ एक रुपये में आदेश के नाम छूटा। टेंट के लिए सर्वाधिक साढ़े उन्नीस हज़ार की बोली लगाकर शहज़ाद ने ठेका हासिल किया। इस दौरान नेता शमशाद, शहज़ाद सभासद, साईम रिज़वी, अनुज शर्मा, अजय गुप्ता, खुशनूद सैफी, वरिष्ठ लिपिक मौ० असलम, कमलकिशन, मोहन सैनी, डॉ इक़बाल मलिक, आफताब खान, यादराम जाटव, मौ० आसिफ, अतीक, देविंदर, राजेन्द्र आदि लोग उपस्थित रहे।